[{"text_idx": "#000017", "text": "Mae deunydd sy'n deillio o gregyn crancod gwastraff yn cael ei brofi i'w ddefnyddio fel firwsladdwr ar Offer Gwarchod Personol a dyfeisiau meddygol eraill."}, {"text_idx": "#000018", "text": "Mae cwmni Pennotec (Pennog Cyf) o Ogledd Cymru yn gweithio gydag arbenigwyr ym Mhrifysgol Bangor i ddatblygu haen unigryw sydd a\u0302 nodweddion hirhoedlog yn dinistrio firysau."}, {"text_idx": "#000019", "text": "Nod y cwmni yw cynhyrchu haen ar gyfer Offer Gwarchod Personol a dyfeisiau meddygol, a allai atal lledaeniad coronafirws.\nByddai hyn yn darparu ystod o gynhyrchion arloesol sydd nid yn unig yn amddiffyn rhag coronafirws ond a fyddai hefyd yn lladd unrhyw firws sy'n dod i gysylltiad a\u0302'r deunyddiau a\u0302 haen arnynt."}, {"text_idx": "#000020", "text": "Dr Viacheslav Tverezovskiy yn labordy'r Ganolfan BioGyfansoddionGan weithio gyda chemegwyr yng Nghanolfan Biogyfansoddion y Brifysgol, mae Pennotec wedi addasu chitosan, y cemegyn sy'n deillio o gregyn crancod, yn ddeunyddiau naturiol gwrth-ficrobaidd ar gyfer y sector gofal iechyd a fydd yn helpu lleihau'r risg o heintio yn sgil firysau."}, {"text_idx": "#000021", "text": "Ar o\u0302l i'r haenau sy'n seiliedig ar chitosan gael eu datblygu, bydd eu heffeithiolrwydd yn erbyn firysau, yn enwedig coronafirysau, yn cael eu profi yn y labordy."}, {"text_idx": "#000023", "text": "Fel cwmni Cymreig hynod arloesol, mae Pennotec wedi datblygu partneriaeth gydweithredol bwysig ymhellach gydag arbenigwyr firoleg a chyfleusterau labordy clinigol ym Mhrifysgol Caerdydd. Bydd y prosiect, a gefnogir gan raglen Cyflymu Arloesi Cyflymydd Arloesi Clinigol yr Ysgol Meddygaeth, yn gwerthuso priodweddau gwrthfeirysol cynhyrchion sydd wedi\u2019u trin a\u0302 chitosan yn erbyn COVID-19 sy\u2019n gysylltiedig a\u0302 coronafirws SARS-CoV-2."}, {"text_idx": "#000026", "text": "\u201cRydym yn gyffrous iawn am y defnydd newydd hwn ar gyfer ein chitosan. Mae ein busnes yn canolbwyntio ar ddatblygu cynhyrchion naturiol o wastraff sydd a\u0302 buddion i iechyd, cymdeithas a'r amgylchedd. Mae deunyddiau meddygol yn wyriad newydd i ni, \u201dychwanegodd."}, {"text_idx": "#000028", "text": "\u201cEr bod llawer o gwmni\u0308au\u2019n gweithio i ddatblygu cyfansoddion gwrth-firws newydd, mae chitosan yn ddeunydd naturiol yn y maes hwn,\u201d esboniodd Dr Viacheslav Tverezovskiy o Ganolfan Biogyfansoddion y Brifysgol."}, {"text_idx": "#000029", "text": "\u201cRydym wedi bod yn gweithio gyda Jonathan ar chitosan ers blynyddoedd lawer,\u201d ychwanegodd.\nMae gan y Ganolfan Biogyfansoddion hanes hir o weithio gyda diwydiannau i ddatblygu deunyddiau newydd o gynhyrchion naturiol a all ddisodli cydrannau neu gynhwysion sy'n deillio o ddeunyddiau na ellir eu hadnewyddu ar hyn o bryd fel olew mwynau."}]